Tidsskriftet ble etablert i 1930 av Maksim Gorkij i Nizjnij Novgorod, som et sosialpolitisk tidsskrift som fortalte på en dokumentarisk måte om hvordan det sovjetiske folket levde. Bladet beskrev prestasjoner og utvikling innenfor økonomi, vitenskap, teknologi, kunst og kultur, men hadde særlig fokus på å propagandere for landets utenrikspolitiske hensikter. Bladet inneholdt også barnefortellinger og stoff spesielt beregnet på kvinner, og bladet tok også inn spørsmål som ble besvart i en egen spalte.